पाएं अपने शहर की ताज़ा ख़बरें और फ्री ई-पेपरडाउनलोड करें
बीते 15 दिन हम लाेगाें ने इतनी परेशानी देखी है, जिसकी कभी कल्पना नहीं की थी। घर की मुखिया माताजी का एक दिन स्वास्थ्य खराब हुआ। कोरोना की जांच कराई तो वे पॉजीटिव आईं। इसके बाद परिवार के अन्य सदस्य भी संक्रमित निकले। सभी को कल्याण हॉस्पिटल में भर्ती कराया। सबसे ज्यादा चिंता मां गिन्नी गुप्ता की थी, क्योंकि उनकी उम्र 64 साल थी। डॉक्टर ने एक दिन कहा कि इनको प्लाज्मा देना होगा। पूरा परिवार कोरोना से संक्रमित होकर हॉस्पिटल में भर्ती था।
अब ऐसे समय किससे मदद मांगें। मोबाइल ही अब आखिरी सहारा था। रोटरी क्लब का एक मैसेज पिछले कुछ दिनों से साेशल मीडिया पर चल रहा था। मैंने उस पर माताजी का नाम, उम्र और ब्लड ग्रुप लिखकर पोस्ट कर दिया। कुछ देर बाद मेरे पास फोन आ गया, जिसमें क्लब की हेल्पलाइन सर्विस ने बताया कि शाम तक हॉस्पिटल में डोनर पहुंच जाएगा। यह कहना है गिन्नी गुप्ता के पुत्र राजेश गुप्ता का। दो बार प्लाज्मा थैरेपी देने के बाद माताजी के स्वास्थ्य में काफी सुधार हुआ। इसकी बदौलत वह कोरोना के खिलाफ जंग जीत गई। अभी बहू ज्योति गुप्ता और पुत्र राहुल गुप्ता हॉस्पिटल में भर्ती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn